Maad Rally sprint Cestice 2014
Dátum konania: 22.03.2014
Presne o jedenásť dní je na pláne už štvrtý ročník rally sprintu v obci Cestice. PD Autosport a Obec Cestice, pod záštitou starostu Ing. Róberta Greša pripravia, ako po minulé roky, približne dvojkilometrovú asfaltovú trať so štartom a cieľom v obci. Jazdci, ktorí majú záujem o pretekanie, sa môžu prihlasovať od 14. do 20. marca zaslaním prihlášky na mailovú schránku organizátora. Štartovné je stanovené na 25€ v prípade prijatia povinnej reklamy.
Časový harmonogram:
07:00 – 09:00 Administratívne a technické preberanie
07:00 – 09:00 Obhliadka rýchlostnej skúšky
09:15 Rozprava
09:30 Štart do prvej súťažnej jazdy
17:00 Predbežná záverečná klasifikácia
17:15 Odovzdávanie cien
Kategórie:
PD1 do 1300 cm³
PD2 od 1301 cm³ do 1600 cm³
PD3 od 1601 cm³ do 2000 cm³
PD4 nad 2001 cm³
PD5 do 1400 cm³ zadný náhon
PD6 od 1401 cm³ zadný náhon
PD7 ženy bez objemových rozdielov
PD8 juniori bez objemových rozdielov
Ake sú to preteky Rally sprint Cestice? Pre amatérov alebo sú to profesionálne preteky? Videl som tam Bereša j.
a on je predsa profesionálny jazdec. CHcem totiž začať jazdiť a teraz neviem ako lebo bolomi povedané,že sú to
preteky pre amaterskych jazdcov. Môžete mi to vysvetliľ?
Dobrý deň,
preteky v Cesticiach sú zaradené do seriálu MTE Cup 2014.
Citujem z predpisov pre tento seriál: "Automobilový seriál vznikol za účelom zdokonaľovania jazdeckých schopností verejnosti na bezpečne uzatvorených krátkych tratiach. Má slúžiť pre začínajúcich aj profesionálnych pretekárov, pre juniorov a pre širokú verejnosť vyskúšať si športovú jazdu a závodenie na motoristických súťažiach takého charakteru a nie v bežnej premávke. Priblížiť širokej verejnosti motoristický šport za pomerne nízkych finančných nákladov a základných bezpečnostných prvkov výbavy vozidla a výbavy jazdca. "
Z toho vyplýva, že aj Vy môžte začať jazdiť na podujatiach napríklad tohto seriálu.